છેલ્લે એક વાત કહીશકે, તમે સવાલ કર્યો છે કે “એક બ્રિજ,એક વિમાન,એક મોટું સ્કાય સ્ક્રેપર,એક મોટો નર્મદા જેવો બંધ,એક ઉપગ્રહ,એક ઉપગ્રહને ઓર્બીટમાં ગોઠવવા માટેનું રોકેટ,એક સ્કાયલેબ,એક મિસાઇલ,એક ન્યુક્લીયર બૉમ્બ,એક અણુ મથક આ બધું બનાવવા માટે જે ગહન ગણિત વપરાય છે તે શું વૈદિક ગણિત વડે શક્ય છે?” હા આ બધું અને એ સિવાયનું પણ ઘણું શક્ય છે, પણ થતું કેમ નથી? એના કારણો અનેક છે. પહેલું તો આપણા દેશનું રાજકારણ, તે પછી તમે જ ઉપર લખી છે તેવી શૂન્યની રામ કહાણી, જેમાં ભારતને કોઈપણ વસ્તુનો જશ આપવામાં પશ્ચિમનું જગત જરાપણ રાજી થતું નથી. ગાંધીજી ભારતને અહિંસાને માર્ગે આઝાદી અપાવી શકે (જો કે તે પણ એક ચર્ચાનો વિષય છે) પણ તેમને શાંતિ માટેનું નોબેલ પારિતોષિક ના મળી શકે. એટલે ભાઈ ભારત અને ભારતના લોકો જે નથી કરી શકતાં તેમાં તેમની ધર્મની માન્યતા સિવાયના અનેક કારણો જવાબદાર છે જે પૈકિનું એક છે આ આંતરરાષ્ટ્રીય માલેતુજારો અને રાજકારણિય ચાંચીયાઓ. તમે હંમેશા લખો છો અને આજે પણ લખ્યું છે તેમ ભારતનો વિકાસ ફક્ત આપણા હિંદુઓની જડ માન્યતાઓને કારણે જ અટકી ગયો છે, તો તમે ક્યારેય એવું વિચારી જોયું છે કે ભારત દેશમાં હિંદુ કેટલાં છે? અને એ જેટલાં છે તેમાંથી આ શાસ્ત્રોનાં આવા શ્લોકો અને બાવા-બાપજીઓના શબ્દેશબ્દમાં શ્રદ્ધા રાખનારા કેટલાં? અને માની પણ લઈએ બધાજ હિંદુઓ એવા જ હશે કે જે મહાભારતનો આ શ્લોક વાંચીને અને બાપજીઓના કહેણ પર વિશ્વાસ મુકીને ‘વિચારવું નહી’ એવું નક્કી કરીને બેસી ગયા છે, તો શું આપણા દેશમાં મુસલમાનો અને ખ્રિસ્તીઓ પણા આપણા મહાભારત અને અન્ય ગ્રંથો પર એટલો જ ભરોસો રાખીને નિરાશ થઈને બેસી ગયા છે એવું તમને લાગે છે? વર્ષ ૨૦૦૧ની વસ્તી ગણતરી મુજબ ભારતમાં ૮૦% હિંદુ હતા, ૧૩% મુસલમાન અને લગભગ ૨.૫% ખ્રિસ્તી. શું એ બધા પણ હિંદુ ધર્મ શાસ્ત્રો પર એટલો જ ભરોસો રાખીને નિષ્ક્રિય થઈ ગયા છે? ચીનનો વિકાસ હોય કે યુરોપ અને અમેરિકાનો, તે તેના લોકોના ધર્મ અને ધર્મની માન્યતાને કારણે નહી, તેના રાજકારણ અને નેતાઓને કારણે છે. વિશ્વમાં એવા પણ દેશો છે જે સત્તાવાર રીતે ધાર્મિક છે (ભારતની જેમ બિનસાંપ્રદાયિક નહી) અને છતાં આ યુકે અને અમેરિકા કરતા પણ વધુ વિકસિત, ઉદાહરણ તરિકે આરબ રાષ્ટ્રો જોઈ લો. ચીનનો વિકાસ પણ ધર્મનું વળગણ છોડવાથી થયો તેવું તમે માનતા હશો, પણ તેની પાછળનું મૂળ કારણ છે રાજકારણમાં પલટો.